b'\n_START_ARTICLE_\nIstv\xc3\xa1n S\xc3\xa1ndorfi\n_START_SECTION_\nAnkstyvasis gyvenimas\n_START_PARAGRAPH_\nJo t\xc4\x97vas dirbo JAV kompanijoje, tod\xc4\x97l 1950 m. jis buvo \xc4\xafkalintas 5 metams. Jis i\xc5\xa1laisvintas tik kelios dienos prie\xc5\xa1 1956 m. Vengrijos revoliucij\xc4\x85. 1956 m. S\xc3\xa1ndorfi \xc5\xa1eima paliko Vengrij\xc4\x85, i\xc5\xa1 prad\xc5\xbei\xc5\xb3 jie emigravo \xc4\xaf Austrij\xc4\x85, v\xc4\x97liau \xc4\xaf Vokietij\xc4\x85, o galiausiai 1958 m. \xc4\xaf Pranc\xc5\xabzij\xc4\x85. S\xc3\xa1ndorfi pie\xc5\xa1ti prad\xc4\x97jo b\xc5\xabdamas 8 met\xc5\xb3 am\xc5\xbeiaus, o b\xc5\xabdamas 12 prad\xc4\x97jo naudoti aliejinius da\xc5\xbeus. Jis gavo Nacionalin\xc4\x97 dail\xc4\x97s mokyklos diplom\xc4\x85, bei toliau studijavo \xc3\x89cole nationale sup\xc3\xa9rieure des arts d\xc3\xa9coratifs. Jis turi 2 dukras: Ange (g. 1974) ir Eve (g. 1979). Istv\xc3\xa1n S\xc3\xa1ndorfi mir\xc4\x97 po staigi\xc5\xb3 sveikatos sutrikim\xc5\xb3 2007 m. gruod\xc5\xbeio 26 d. Tapytojas palaidotas Budape\xc5\xa1te.\n_START_SECTION_\nTapyba\n_START_PARAGRAPH_\nJo pirmoji paroda buvo pristatyta ma\xc5\xbeoje galerijoje Pary\xc5\xbeiuje, o pirmoji didesn\xc4\x97 paroda buvo atidaryta 1973 m. Mus\xc3\xa9e d\xe2\x80\x99Art Moderne de la Ville de Paris.  Po to Istv\xc3\xa1n S\xc3\xa1ndorfi darbai pasirod\xc4\x97 \xc4\xafvairi\xc5\xb3 miest\xc5\xb3, toki\xc5\xb3 kaip Kopenhaga, Roma, Miunchenas, Briuselis, Bazelis, Niujorkas, Los And\xc5\xbeelas ir San Franciskas muziejuose._NEWLINE_Jo paveiksluose vaizduojami keisti objektai ir situacijos. 1970-1980 m. Istv\xc3\xa1n S\xc3\xa1ndorfi prad\xc4\x97jo tapyti m\xc4\x97lynus, \xc5\xa1altus paveikslus. 1980 m. jis labiau prad\xc4\x97jo tapyti "\xc5\xa1velnesnius" paveikslus ir natiurmortus. Nuo 1988 m. jis pagrinde prad\xc4\x97jo tapyti moteris._NEWLINE_Pirmoji paroda Vengrijoje buvo pristatyta 2006 m. Budape\xc5\xa1te, o v\xc4\x97liau 2007 m. Debrecene. Tai buvo pirmas kartas, kai Istv\xc3\xa1n S\xc3\xa1ndorfi po emigracijos atvyko \xc4\xaf Vengrij\xc4\x85.'